nibzard/narodne-novine-full-text-markdown huggingface dataset:
## Pravilnik o dopuni Pravilnika o uvjetima i načinu stjecanja stručnih zvanja u muzejskoj struci

### NN 112/2011 (30.9.2011.), Pravilnik o dopuni Pravilnika o uvjetima i načinu stjecanja stručnih zvanja u muzejskoj struci

MINISTARSTVO KULTURE

2183

Na temelju članka 37. stavka 4. Zakona o muzejima (»Narodne novine«, br. 142/98 i 65/09), a na prijedlog Hrvatskoga muzejskog vijeća, ministar kulture donosi

PRAVILNIK

O DOPUNI PRAVILNIKA O UVJETIMA I NAČINU STJECANJA STRUČNIH ZVANJA U MUZEJSKOJ STRUCI

Članak 1.

U Pravilniku o uvjetima i načinu stjecanja stručnih zvanja u muzejskoj struci (»Narodne novine«, broj 97/10) u članku 27. stavku 3. iza točke 1. dodaje se točka 2. koja glasi:

»2. Osnove muzejske dokumentacije.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-05/11-0170151

Urbroj: 532-10-02/7-11-01

Zagreb, 20. rujna 2011.

Ministar
mr. Jasen Mesić, v. r.

Pravilnik, NN 112/2011-2183
## Pravilnik o izmjeni Pravilnika o postupku homologacije traktora za poljoprivredu i šumarstvo s obzirom na emisiju štetnih sastojaka iz njihovih motora TPV 323 (Izdanje 00)

### NN 112/2011 (30.9.2011.), Pravilnik o izmjeni Pravilnika o postupku homologacije traktora za poljoprivredu i šumarstvo s obzirom na emisiju štetnih sastojaka iz njihovih motora TPV 323 (Izdanje 00)

DRŽAVNI ZAVOD ZA MJERITELJSTVO

2185

Na temelju članka 275. stavka 3. Zakona o sigurnosti prometa na cestama (»Narodne novine« broj 67/08) ravnatelj Državnog zavoda za mjeriteljstvo donosi

PRAVILNIK

O IZMJENI PRAVILNIKA O POSTUPKU HOMOLOGACIJE TRAKTORA ZA POLJOPRIVREDU I ŠUMARSTVO S OBZIROM NA EMISIJU ŠTETNIH SASTOJAKA IZ NJIHOVIH MOTORA TPV 323 (IZDANJE 00)

Članak 1.

Ovaj Pravilnik sadrži odredbe koje su u skladu sa sljedećim aktom Europske unije:

– Direktiva Komisije 2010/22/EU od 15. ožujka 2010. kojom se radi prilagođavanja tehničkom napretku mijenjaju Direktive Vijeća 80/720/EEZ, 86/298/EEZ, 86/415/EEZ i 87/402/EEZ i Direktive 2005/25/EZ i 2003/37/EC Europskog parlamenta i Vijeća koje se odnose na homologaciju traktora za poljoprivredu ili šumarstvo (tekst od značaja za EGP) (SL L 91, 10. 4. 2010.).

Članak 2.

U Pravilniku o postupku homologacije traktora za poljoprivredu i šumarstvo s obzirom na emisiju štetnih sastojaka iz njihovih motora TPV 323 (izdanje 00) (»Narodne novine« br. 16/09 i 105/10) u Prilogu I. Dodatku 4. točki 1. tekst

»2. dio Broj osnovne Direktive iza kojeg slijedi slovo A za stupanj I., slovo B za stupanj II.«

mijenja se i glasi:

»2. dio Broj osnovne Direktive iza kojeg slijedi slovo A za stupanj I., slovo B za stupanj II., slovo C za stupanj III. A, slovo D za stupanj III. B i slovo E za stupanj IV.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-02/41

Urbroj: 558-04-02-02/1-11-20

Zagreb, 20. rujna 2011.

Ravnatelj
dr. sc. Krešimir Buntak, v. r.

Pravilnik, NN 112/2011-2185
## Odluka o Pravilima za statutarnu certifikaciju putničkih brodova u nacionalnoj plovidbi (2011.)

### NN 112/2011 (30.9.2011.), Odluka o Pravilima za statutarnu certifikaciju putničkih brodova u nacionalnoj plovidbi (2011.)

HRVATSKI REGISTAR BRODOVA

2186

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008), Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU PUTNIČKIH BRODOVA U NACIONALNOJ PLOVIDBI (2011)

1.1. Donose se Pravila za statutarnu certifikaciju putničkih brodova u nacionalnoj plovidbi (2011), koji sadrži ove odsjeke:

1. Opći zahtjevi

2. Tehnički zahtjevi

3. Pregledi

4. Svjedodžbe

5. Ostali zahtjevi

Dodatak I

Dodatak II

1.2. Pravila iz toč. 1.1 ove odluke stupaju na snagu 1. listopada 2011. godine.

1.3. Stupanjem na snagu ovih pravila, prestaju vrijediti Pravila za statutarnu certifikaciju putničkih brodova u nacionalnoj plovidbi iz 2010. god. objavljena u »Narodnim novinama« br. 82/2010.

Broj: 1369/KN/JB
Split, 27. rujna 2011.

Predsjednik
Upravnog vijeća
Mario Babić, v. r.

Odluka, NN 112/2011-2186
## Rješenje kojim se društvu Dalmacija za zastupanje u osiguranju d.o.o., Split, daje dozvola za obavljanje poslova zastupanja u osiguranju u stanici za tehnički pregled vozila

### NN 112/2011 (30.9.2011.), Rješenje kojim se društvu Dalmacija za zastupanje u osiguranju d.o.o., Split, daje dozvola za obavljanje poslova zastupanja u osiguranju u stanici za tehnički pregled vozila

HRVATSKA AGENCIJA ZA NADZOR FINANCIJSKIH USLUGA

2187

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), odlučujući o zahtjevu društva Dalmacija za zastupanje u osiguranju d.o.o. Split, Ruđera Boškovića 7, za izdavanje dozvole za obavljanje poslova zastupanja u osiguranju u stanici za tehnički pregled vozila H-079 STP »Autopromet« u Slunju, Petra Svačića 7, na sjednici održanoj 22. rujna 2011. donijela je

RJEŠENJE

I. Društvu Dalmacija za zastupanje u osiguranju d.o.o., Split, Ruđera Boškovića 7, daje se dozvola za obavljanje poslova zastupanja u osiguranju u stanici za tehnički pregled vozila H-079 STP »Autopromet« u Slunju, Petra Svačića 7.

II. Izreka ovog rješenja objavit će se u »Narodnim novinama«.

Klasa: UP/I-453-02/11-38/5

Urbroj: 326-112-11-3

Zagreb, 22. rujna 2011.

Član Uprave
Ivan Vrljić, v. r.

Rješenje, NN 112/2011-2187
## Rješenje kojim je društvu Croatia agent d.o.o. za zastupanje u osiguranju, Strmec Samoborski, Hoto vile, prestala važiti dozvola za obavljanje poslova zastupanja u osiguranju

### NN 112/2011 (30.9.2011.), Rješenje kojim je društvu Croatia agent d.o.o. za zastupanje u osiguranju, Strmec Samoborski, Hoto vile, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2188

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 22. rujna 2011, donijela je

RJEŠENJE

I. Društvu Croatia agent d.o.o. za zastupanje u osiguranju, Strmec Samoborski, Hoto vile, Ulica Jasena 18, prestala je važiti dozvola za obavljanje poslova zastupanja u osiguranju izdana dana 28. prosinca 2006. rješenjem Hrvatske agencije za nadzor financijskih usluga klasa: UP/I-453-06/06-03/279, urbroj: 326-112-06-2.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/68

Urbroj: 326-112-11-1

Zagreb, 22. rujna 2011.

Član Uprave
Ivan Vrljić, v. r.

Rješenje, NN 112/2011-2188
## Odluka o osnivanju Konzulata Republike Hrvatske u Republici Poljskoj, sa sjedištem u Bydgoszczu

### NN 113/2011 (5.10.2011.), Odluka o osnivanju Konzulata Republike Hrvatske u Republici Poljskoj, sa sjedištem u Bydgoszczu

PREDSJEDNIK REPUBLIKE HRVATSKE

2191

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/11-01/04, urbroj: 5030109-11-3 od 16. rujna 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U REPUBLICI POLJSKOJ, SA SJEDIŠTEM U BYDGOSZCZU

Osniva se Konzulat Republike Hrvatske u Republici Poljskoj, sa sjedištem u Bydgoszczu, na čelu s počasnim konzulom i konzularnim ovlastima nad konzularnim područjem koje obuhvaća Kujawsko-pomorsko vojvodstvo.

Ova Odluka stupa na snagu danom donošenja.

Klasa: 018-07/11-01/04

Urbroj: 71-05-03/1-11-6

Zagreb, 29. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2191
## Odluka o postavljanju Henryka Maciejewskog za počasnog konzula Republike Hrvatske u Republici Poljskoj, sa sjedištem u Bydgoszczu

### NN 113/2011 (5.10.2011.), Odluka o postavljanju Henryka Maciejewskog za počasnog konzula Republike Hrvatske u Republici Poljskoj, sa sjedištem u Bydgoszczu

PREDSJEDNIK REPUBLIKE HRVATSKE

2192

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke II. a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI POLJSKOJ, SA SJEDIŠTEM U BYDGOSZCZU

Henryk Maciejewski postavlja se za počasnog konzula Republike Hrvatske u Republici Poljskoj, sa sjedištem u Bydgoszczu i konzularnim ovlastima nad konzularnim područjem koje obuhvaća Kujawsko-pomorsko vojvodstvo.

Ova Odluka stupa na snagu danom donošenja.

Klasa: 018-07/11-05/03

Urbroj: 71-05-03/1-11-2

Zagreb, 29. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2192
## Odluka o razrješenju povjerenice predsjednika Republike Hrvatske za ljudska prava i civilno društvo

### NN 113/2011 (5.10.2011.), Odluka o razrješenju povjerenice predsjednika Republike Hrvatske za ljudska prava i civilno društvo

PREDSJEDNIK REPUBLIKE HRVATSKE

2193

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst) i članka 4. stavka 4. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11), donosim

ODLUKU

O RAZRJEŠENJU POVJERENICE PREDSJEDNIKA REPUBLIKE HRVATSKE ZA LJUDSKA PRAVA I CIVILNO DRUŠTVO

prof. dr. sc. ANKICA MARINOVIĆ razrješuje se dužnosti povjerenice predsjednika Republike Hrvatske za ljudska prava i civilno društvo.

Ova Odluka stupa na snagu 30. rujna 2011. godine.

Klasa: 080-02/11-01/08

Urbroj: 71-05-03/1-11-1

Zagreb, 27. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2193
## Odluka o imenovanju savjetnice predsjednika Republike Hrvatske za znanost, visoko obrazovanje i vjerske zajednice

### NN 113/2011 (5.10.2011.), Odluka o imenovanju savjetnice predsjednika Republike Hrvatske za znanost, visoko obrazovanje i vjerske zajednice

PREDSJEDNIK REPUBLIKE HRVATSKE

2194

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU SAVJETNICE PREDSJEDNIKA REPUBLIKE HRVATSKE ZA ZNANOST, VISOKO OBRAZOVANJE I VJERSKE ZAJEDNICE

prof. dr. sc. ANKICA MARINOVIĆ imenuje se savjetnicom predsjednika Republike Hrvatske za znanost, visoko obrazovanje i vjerske zajednice.

Ova Odluka stupa na snagu 1. listopada 2011. godine.

Klasa: 080-02/11-01/09

Urbroj: 71-05-03/1-11-1

Zagreb, 27. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2194
## Odluka o odlikovanju Njegove Ekscelencije Giorgia Napolitana Veleredom kralja Tomislava s lentom i Velikom Danicom

### NN 113/2011 (5.10.2011.), Odluka o odlikovanju Njegove Ekscelencije Giorgia Napolitana Veleredom kralja Tomislava s lentom i Velikom Danicom

PREDSJEDNIK REPUBLIKE HRVATSKE

2195

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 7. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Veleredom kralja Tomislava s lentom i Velikom Danicom za razvijanje dobrih odnosa između Republike Hrvatske i Talijanske Republike, odlikuje se

Njegova Ekscelencija GIORGIO NAPOLITANO.

Klasa: 060-04/11-01/02

Urbroj: 71-05-04/1-11-01

Zagreb, 8. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2195
## Odluka o odlikovanju dr. Jacquesa Roggea Veleredom kraljice Jelene s lentom i Danicom

### NN 113/2011 (5.10.2011.), Odluka o odlikovanju dr. Jacquesa Roggea Veleredom kraljice Jelene s lentom i Danicom

PREDSJEDNIK REPUBLIKE HRVATSKE

2196

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 8. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Veleredom kraljice Jelene s lentom i Danicom, za osobite i iznimne zasluge u izgradnji dobrih odnosa između Hrvatskog olimpijskog odbora i drugih nacionalnih olimpijskih odbora i športskih međunarodnih organizacija, te podizanje ugleda hrvatskog športa i Republike Hrvatske u svijetu, odlikuje se

dr. JACQUES ROGGE.

Klasa: 060-04/11-02/02

Urbroj: 71-05-04/1-11-01

Zagreb, 20. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2196
## Odluka o odlikovanju Patricka Josepha Hickeya Veleredom kralja Dmitra Zvonimira s lentom i Danicom

### NN 113/2011 (5.10.2011.), Odluka o odlikovanju Patricka Josepha Hickeya Veleredom kralja Dmitra Zvonimira s lentom i Danicom

PREDSJEDNIK REPUBLIKE HRVATSKE

2197

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 9. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06) u prigodi dvadesete obljetnice osnivanja i djelovanja Hrvatskog olimpijskog odbora, a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Veleredom kralja Dmitra Zvonimira s lentom i Danicom, za osobite i iznimne zasluge u izgradnji dobrih odnosa između Hrvatskog olimpijskog odbora i europskih nacionalnih olimpijskih odbora i športskih međunarodnih organizacija, te podizanje ugleda hrvatskog športa i Republike Hrvatske u Europi i svijetu, odlikuje se

PATRICK JOSEPH HICKEY.

Klasa: 060-04/11-04/01

Urbroj: 71-05-04/1-11-01

Zagreb, 1. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2197
## Odluka o odlikovanju Josepha Antona Durana i Lleida Redom kneza Trpimira s ogrlicom i Danicom

### NN 113/2011 (5.10.2011.), Odluka o odlikovanju Josepha Antona Durana i Lleida Redom kneza Trpimira s ogrlicom i Danicom

PREDSJEDNIK REPUBLIKE HRVATSKE

2198

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom za izniman doprinos međunarodnom ugledu i promociji Republike Hrvatske u svijetu, odlikuje se

JOSEP ANTONI DURÁN I LLEIDA.

Klasa: 060-04/10-05/03

Urbroj: 71-05-04/1-11-01

Zagreb, 10. lipnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2198
## Odluka o odlikovanju Njegove Ekscelencije Marca de Schoutheete de Tervarent Redom kneza Branimira s ogrlicom

### NN 113/2011 (5.10.2011.), Odluka o odlikovanju Njegove Ekscelencije Marca de Schoutheete de Tervarent Redom kneza Branimira s ogrlicom

PREDSJEDNIK REPUBLIKE HRVATSKE

2199

Na temelju članka 98. Ustava Republike Hrvatske (»Narodne novine«, broj 85/10 — pročišćeni tekst) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom za razvijanje dobrih odnosa između Republike Hrvatske i Kraljevine Belgije, odlikuje se

Njegova Ekscelencija MARC DE SCHOUTHEETE DE
TERVARENT.

Klasa: 060-04/11-06/05

Urbroj: 71-05-04/1-11-01

Zagreb, 8. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2199
## Odluka o odlikovanju Njezine Ekscelencije Eman Homamed Zaki Moharran Redom kneza Branimira s ogrlicom

### NN 113/2011 (5.10.2011.), Odluka o odlikovanju Njezine Ekscelencije Eman Homamed Zaki Moharran Redom kneza Branimira s ogrlicom

PREDSJEDNIK REPUBLIKE HRVATSKE

2200

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom za razvijanje dobrih odnosa između Republike Hrvatske i Egipta, odlikuje se

Njezina Ekscelencija EMAN MOHAMED ZAKI MOHARRAM.

Klasa: 060-04/11-06/02

Urbroj: 71-05-04/1-11-01

Zagreb, 8. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2200
## Odluka o odlikovanju Redom hrvatskog križa za sudjelovanje u Domovinskom ratu u kojem su i teško ranjeni

### NN 113/2011 (5.10.2011.), Odluka o odlikovanju Redom hrvatskog križa za sudjelovanje u Domovinskom ratu u kojem su i teško ranjeni

PREDSJEDNIK REPUBLIKE HRVATSKE

2202

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 19. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog križa za sudjelovanje u Domovinskom ratu u kojem su i teško ranjeni, odlikuju se

1. GABRIJEL (Franjo) BAKŠAJ

2. MARIO (Vjekoslav) ŠAFRAN

3. BRANKO (Mirko) VUKOVARAC.

Klasa: 060-03/11-14/08

Urbroj: 71-05-04/1-11-01

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2202
## Odluka o odlikovanju Redom hrvatskog trolista za osobite zasluge za Republiku Hrvatsku stečene u Domovinskom ratu

### NN 113/2011 (5.10.2011.), Odluka o odlikovanju Redom hrvatskog trolista za osobite zasluge za Republiku Hrvatsku stečene u Domovinskom ratu

PREDSJEDNIK REPUBLIKE HRVATSKE

2203

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog trolista za osobite zasluge za Republiku Hrvatsku stečene u Domovinskom ratu, odlikuju se

1. pričuvni poručnik ZDRAVKO (Josip) ŽINIĆ,

2. pričuvni narednik STJEPAN (Ivan) BALABAND,

3. pričuvni razvodnik BOŽIDAR (Stjepan) ČEBRAJEC.

Klasa: 060-03/11-15/17

Urbroj: 71-05-04/1-11-01

Zagreb, 14. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2203
## Odluka o odlikovanju Darka (Vladimir) Komerlina Redom hrvatskog trolista

### NN 113/2011 (5.10.2011.), Odluka o odlikovanju Darka (Vladimir) Komerlina Redom hrvatskog trolista

PREDSJEDNIK REPUBLIKE HRVATSKE

2204

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog trolista za osobite zasluge za Republiku Hrvatsku stečene u Domovinskom ratu, odlikuje se

DARKO (Vladimir) KOMERLIN.

Klasa: 060-03/11-15/18

Urbroj: 71-05-04/1-11-01

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2204
## Odluka o odlikovanju Ante (Vinko) Vrdoljaka - posmrtno Redom hrvatskog trolista

### NN 113/2011 (5.10.2011.), Odluka o odlikovanju Ante (Vinko) Vrdoljaka - posmrtno Redom hrvatskog trolista

PREDSJEDNIK REPUBLIKE HRVATSKE

2205

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog trolista za osobite zasluge za Republiku Hrvatsku stečene u Domovinskom ratu, odlikuje se

1. ANTE (Vinko) VRDOLJAK – posmrtno.

Klasa: 060-03/11-15/16

Urbroj: 71-05-04/1-11-01

Zagreb, 14. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2205
## Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

### NN 113/2011 (5.10.2011.), Odluka o odlikovanju Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

2206

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog pletera za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. MILAN (Milan) BENCETIĆ,

2. DUBRAVKO (Ladislav) BRESTOVEČKI,

3. ANĐELKO (Ivica) VUGRINEC.

Klasa: 060-03/11-16/07

Urbroj: 71-05-04/1-11-01

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2206
## Odluka o dodjeli Povelje Republike Hrvatske gradovima Šibeniku, Vodicama i Skradina, zapovjedništvu i svim sudionicima akcije "Ratni rujanski podvig"

### NN 113/2011 (5.10.2011.), Odluka o dodjeli Povelje Republike Hrvatske gradovima Šibeniku, Vodicama i Skradina, zapovjedništvu i svim sudionicima akcije "Ratni rujanski podvig"

PREDSJEDNIK REPUBLIKE HRVATSKE

2207

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za uspješno izvedenu akciju »Ratni rujanski podvig 1991. godine«, a u prigodi 20. obljetnice, dodjeljuje se

GRADOVIMA ŠIBENIKU, VODICAMA I SKRADINU, ZAPOVJEDNIŠTVU I SVIM SUDIONICIMA AKCIJE »RATNI RUJANSKI PODVIG«.

Klasa: 061-01/11-01/13

Urbroj: 71-05-04/1-11-01

Zagreb, 15. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2207
## Odluka o dodjeli Povelje Republike Hrvatske Gradu Ploče, zapovjedništvu i svim sudionicima akcije "Zelena Tabla - Male Bare"

### NN 113/2011 (5.10.2011.), Odluka o dodjeli Povelje Republike Hrvatske Gradu Ploče, zapovjedništvu i svim sudionicima akcije "Zelena Tabla - Male Bare"

PREDSJEDNIK REPUBLIKE HRVATSKE

2208

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za iznimno i uspješno izvedenu akciju »Zelena Tabla – Male Bare« u rujnu 1991. godine, a u prigodi 20. obljetnice akcije, dodjeljuje se

GRADU PLOČE, ZAPOVJEDNIŠTVU I SVIM SUDIONICIMA AKCIJE »ZELENA TABLA – MALE BARE«.

Klasa: 061-01/11-01/12

Urbroj: 71-05-04/1-11-01

Zagreb, 14. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 113/2011-2208
## Odluka o utvrđivanju interesa Republike Hrvatske za izgradnju višestambene građevine planske oznake S-4, po programu POS-a, Donja Drenova u k.o. Drenova

### NN 113/2011 (5.10.2011.), Odluka o utvrđivanju interesa Republike Hrvatske za izgradnju višestambene građevine planske oznake S-4, po programu POS-a, Donja Drenova u k.o. Drenova

VLADA REPUBLIKE HRVATSKE

2210

Na temelju članka 9. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006 i 45/2011), Vlada Republike Hrvatske je na sjednici održanoj 29. rujna 2011. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU VIŠESTAMBENE GRAĐEVINE PLANSKE OZNAKE S-4, PO PROGRAMU POS-a, DONJA DRENOVA U k.o. DRENOVA

I.

Izgradnja višestambene građevine planske oznake S-4, po programu POS-a, Donja Drenova, na k.č.br. 226/1, površine 318 m2, z.k.ul.br. 834, k.o. Drenova, vlasništvo Ranke Savić, r. Živković, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju Parcelacijskog elaborata za provedbu detaljnog plana uređenja višestambenih građevina po programu POS-a na Donjoj Drenovi (SN 29/10), broj El. Br. 166/10, kojega je izradilo društvo Nekretnine d.o.o., Rijeka, a ovjerovljen je da je izrađen u skladu s prostorno-
-planskom dokumentacijom i katastarsko-geodetskim propisima.

III.

Ova Odluka stupa na snagu danom objave u »Narodnim novinama«.

Klasa: 943-03/11-02/03

Urbroj: 5030105-11-4

Zagreb, 29. rujna 2011.

Predsjednica
Jadranka Kosor, dipl. iur., v. r.

Odluka, NN 113/2011-2210
## Odluka o stavljanju izvan snage Odluke o osnivanju Povjerenstva za imovinu Vlade Republike Hrvatske i povjeravanje tom Povjerenstvu poslova upravljanja i raspolaganja imovinom Republike Hrvatske

### NN 113/2011 (5.10.2011.), Odluka o stavljanju izvan snage Odluke o osnivanju Povjerenstva za imovinu Vlade Republike Hrvatske i povjeravanje tom Povjerenstvu poslova upravljanja i raspolaganja imovinom Republike Hrvatske

VLADA REPUBLIKE HRVATSKE

2213

Na temelju članka 10. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 21. travnja 2011. godine donijela

ODLUKU

O STAVLJANJU IZVAN SNAGE ODLUKE O OSNIVANJU POVJERENSTVA ZA IMOVINU VLADE REPUBLIKE HRVATSKE I POVJERAVANJA TOM POVJERENSTVU POSLOVA UPRAVLJANJA I RASPOLAGANJA IMOVINOM REPUBLIKE HRVATSKE

I.

Danom stupanja na snagu ove Odluke stavlja se izvan snage Odluka o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske (»Narodne novine«, br. 21/2004, 30/2005, 21/2006, 13/2008, 27/2008, 121/2008, 102/2009, 133/2009, 95/2010, 126/2010 i 9/2011).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/09-02/28

Urbroj: 5030109-11-01

Zagreb, 21. travnja 2011.

Predsjednica
Jadranka Kosor, dipl. iur., v. r.

Odluka, NN 113/2011-2213
## Pravilnik o dopuni Pravilnika o prehrambenim i zdravstvenim tvrdnjama

### NN 113/2011 (5.10.2011.), Pravilnik o dopuni Pravilnika o prehrambenim i zdravstvenim tvrdnjama

MINISTARSTVO ZDRAVSTVA I SOCIJALNE SKRBI

2218

Na temelju članka 15. stavka 2. podstavka 19. Zakona o hrani (»Narodne novine« broj 46/2007 i 55/2011) ministar zdravstva i socijalne skrbi, uz suglasnost ministra poljoprivrede, ribarstva i ruralnog razvoja, donosi

PRAVILNIK

O DOPUNI PRAVILNIKA O PREHRAMBENIM I ZDRAVSTVENIM TVRDNJAMA

Članak 1.

Ovaj Pravilnik sadrži odredbe koje su u skladu sa sljedećim aktima Europske unije:

• Uredbom (EU) br. 116/2010 od 9 veljače 2010 kojom se mijenja i nadopunjuje Uredba (EZ-a) br. 1924/2006 Europskog parlamenta i vijeća od 20. prosinca 2006. o prehrambenim i zdravstvenim tvrdnjama na hrani (tekst od značaja za EGP) (SL.L. 037, 10.02.2010.);

• Uredbom (EZ) br. 983/2009 od 21. listopada 2009. o autorizaciji i odbijanju autorizacije određenih tvrdnji koje se navode na hrani, a koje se odnose na smanjenje rizika od neke bolesti i na razvoj i zdravlje djece (tekst od značaja za EGP) (SL.L. 277, 22.10.2009.).

Članak 2.

U Pravilniku o prehrambenim i zdravstvenim tvrdnjama (»Narodne novine«, broj 84/2010.) u članku 10. iza stavka 1. dodaju se stavci 2. i 3. koji glase:

»Ako je zbog ažuriranja Priloga II. sukladno stavku 1. ovoga članka, došlo do izmjene i/ili dopune podataka u Prilogu II. ovoga Pravilnika – Lista odobrenih zdravstvenih tvrdnji, hrana na kojoj su istaknute ranije odobrene zdravstvene tvrdnje mora se uskladiti s ažuriranim Prilogom II. ovoga Pravilnika.

Hrana iz stavka 2. ovoga članka može se nalaziti na tržištu najviše godinu dana od datuma ažuriranja Priloga II. ovoga Pravilnika.“

Dosadašnji stavci 2., 3., 4. i 5. postaju stavci 4., 5., 6. i 7.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/23

Urbroj: 534-07-11-1

Zagreb, 23. kolovoza 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Pravilnik, NN 113/2011-2218
## Zakon o ovlasti Vlade Republike Hrvatske da uredbama ure­đuje pojedina pitanja iz djelokruga Hrvatskoga sa­bora

### NN 114/2011 (7.10.2011.), Zakon o ovlasti Vlade Republike Hrvatske da uredbama ure­đuje pojedina pitanja iz djelokruga Hrvatskoga sa­bora

HRVATSKI SABOR

2220

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 30. rujna 2011. godine.

Klasa: 011-01/11-01/176

Urbroj: 71-05-03/1-11-2

Zagreb, 5. listopada 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor u razdoblju:

– od 15. prosinca 2011. do 15. siječnja 2012. godine i

– od 15. srpnja 2012. do 15. rujna 2012. godine.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora, pa do dana prvog zasjedanja novoizabranog Hrvatskoga sabora, uredbama uređuje pojedina pitanja iz djelokruga Hrvatskoga sabora, osim onih pitanja koja prema Ustavu Republike Hrvatske može uređivati samo Hrvatski sabor i donošenja ili izmjena državnog proračuna te propisivanja poreza.

Članak 3.

Vlada Republike Hrvatske podnijet će Hrvatskome saboru izvješće o donošenju uredbe odmah nakon njezinog donošenja, a na svaku sjednicu Hrvatskoga sabora izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora, odnosno na prvo zasjedanje novoizabranog Hrvatskoga sabora izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 115/10.) koje vrijede na dan stupanja na snagu ovoga Zakona ostaju na snazi, a najdulje do 31. prosinca 2011.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 115/10.).

Članak 6.

Ovaj Zakon stupa na snagu danom objave u »Narodnim novinama«.

Klasa: 022-03/11-01/02

Zagreb, 30. rujna 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 114/2011-2220
## Zakon o dopuni Zakona o mirovinskom osiguranju

### NN 114/2011 (7.10.2011.), Zakon o dopuni Zakona o mirovinskom osiguranju

HRVATSKI SABOR

2223

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O MIROVINSKOM OSIGURANJU

Proglašavam Zakon o dopuni Zakona o mirovinskom osiguranju, koji je Hrvatski sabor donio na sjednici 30. rujna 2011. godine.

Klasa: 011-01/11-01/179
Urbroj: 71-05-03/1-11-2
Zagreb, 5. listopada 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O DOPUNI ZAKONA O MIROVINSKOM OSIGURANJU

Članak 1.

U Zakonu o mirovinskom osiguranju (»Narodne novine«, br. 102/98., 127/00., 59/01., 109/01., 147/02., 117/03., 30/04., 177/04., 92/05., 43/07., 79/07., 35/08., 40/10., 121/10., 130/10. – pročišćeni tekst i 61/11.) u članku 74. dodaje se stavak 2. koji glasi:

»(2) U svotu mirovine određenu prema stavku 1. ovoga članka uračunava se, kao sastavni dio mirovine, dodatak na mirovinu određen na način i pod uvjetima propisanim Zakonom o dodatku na mirovine ostvarene prema Zakonu o mirovinskom osiguranju.«.

Članak 2.

Korisnicima mirovine kojima se na temelju Zakona o dodatku na mirovine ostvarene prema Zakonu o mirovinskom osiguranju isplaćuje dodatak na mirovinu Hrvatski zavod za mirovinsko osiguranje odredit će po službenoj dužnosti svotu mirovine prema članku 1. ovoga Zakona, bez donošenja rješenja.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2012.

Klasa: 140-01/11-01/03
Zagreb, 30. rujna 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 114/2011-2223
## Zakon o dopuni Zakona o dodatku na mirovine ostvarene prema Zakonu o mirovinskom osiguranju

### NN 114/2011 (7.10.2011.), Zakon o dopuni Zakona o dodatku na mirovine ostvarene prema Zakonu o mirovinskom osiguranju

HRVATSKI SABOR

2224

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O DODATKU NA MIROVINE OSTVARENE PREMA ZAKONU O MIROVINSKOM OSIGURANJU

Proglašavam Zakon o dopuni Zakona o dodatku na mirovine ostvarene prema Zakonu o mirovinskom osiguranju, koji je Hrvatski sabor donio na sjednici 30. rujna 2011. godine.

Klasa: 011-01/11-01/180
Urbroj: 71-05-03/1-11-2
Zagreb, 5. listopada 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O DOPUNI ZAKONA O DODATKU NA MIROVINE OSTVARENE PREMA ZAKONU O MIROVINSKOM OSIGURANJU

Članak 1.

U Zakonu o dodatku na mirovine ostvarene prema Zakonu o mirovinskom osiguranju (»Narodne novine«, br. 79/07.) u članku 2. dodaje se stavak 8. koji glasi:

»(8) Dodatak na mirovinu određen na način i pod uvjetima iz ovoga Zakona sastavni je dio mirovine ostvarene prema Zakonu o mirovinskom osiguranju.«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2012.

Klasa: 140-01/11-01/04
Zagreb, 30. rujna 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 114/2011-2224
## Zakon o izmjenama i dopuni Zakona o porezu na dohodak

### NN 114/2011 (7.10.2011.), Zakon o izmjenama i dopuni Zakona o porezu na dohodak

HRVATSKI SABOR

2227

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O POREZU NA DOHODAK

Proglašavam Zakon o izmjenama i dopuni Zakona o porezu na dohodak, koji je Hrvatski sabor donio na sjednici 30. rujna 2011. godine.

Klasa: 011-01/11-01/183

Urbroj: 71-05-03/1-11-2

Zagreb, 5. listopada 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNI ZAKONA O POREZU NA DOHODAK

Članak 1.

U Zakonu o porezu na dohodak (»Narodne novine«, br. 177/04., 73/08. i 80/10.) u članku 14. stavku 3. riječi: »4% godišnje« zamjenjuju se riječima: »3% godišnje«.

Članak 2.

U članku 60. iza stavka 4. dodaje se stavak 5. koji glasi:

»(5) Isplatitelji dividendi i udjela u dobiti na temelju udjela u kapitalu iz članka 9. stavka 1. točke 2. i članka 68. stavka 2. ovoga Zakona obvezni su voditi evidenciju o obračunanim i isplaćenim dividendama i udjelima u dobiti na temelju udjela u kapitalu po svakoj fizičkoj osobi – dioničaru, odnosno članu društva, te dostavljati Poreznoj upravi propisano izvješće.«.

Članak 3.

U članku 61. ispred stavka 1. oznaka »(1)« briše se.

Stavak 2. briše se.

Članak 4.

(1) Ovlašćuje se ministar financija da najkasnije u roku od tri mjeseca od dana stupanja na snagu ovoga Zakona propiše sadržaj evidencije, te oblik i sadržaj izvješća o obračunanim i isplaćenim dividendama i udjelima u dobiti na temelju udjela u kapitalu, te način i rokove dostavljanja tog izvješća.

(2) Ovlašćuje se ministar financija uskladiti provedbene propise iz članka 64. Zakona o porezu na dohodak s odredbama ovoga Zakona u roku od tri mjeseca od dana njegova stupanja na snagu.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 410-01/11-01/04

Zagreb, 30. rujna 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 114/2011-2227
## Zakon o izmjeni Zakona o tržištu plina

### NN 114/2011 (7.10.2011.), Zakon o izmjeni Zakona o tržištu plina

HRVATSKI SABOR

2228

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O TRŽIŠTU PLINA

Proglašavam Zakon o izmjeni Zakona o tržištu plina, koji je Hrvatski sabor donio na sjednici 30. rujna 2011. godine.

Klasa: 011-01/11-01/184

Urbroj: 71-05-03/1-11-2

Zagreb, 5. listopada 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI ZAKONA O TRŽIŠTU PLINA

Članak 1.

U Zakonu o tržištu plina (»Narodne novine«, br. 40/07., 152/08., 83/09. i 91/11.) članak 72. mijenja se i glasi:

»Vlada Republike Hrvatske može, na određeno vrijeme, propisati najvišu razinu cijene plina za povlaštene kupce u cilju zaštite gospodarskog interesa Republike Hrvatske i osiguranja međunarodne konkurentnosti, uzimajući u obzir cijenu plina na međunarodnom tržištu za istu ili slične kategorije povlaštenih kupaca.«.

Članak 2.

Danom stupanja na snagu ovoga Zakona prestaje važiti Uredba o izmjeni Zakona o tržištu plina (»Narodne novine«, br. 91/11.).

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 310-05/11-01/02

Zagreb, 30. rujna 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 114/2011-2228
## Odluka o imenovanju izaslanice predsjednika Republike Hrvatske za jugoistočnu Europu (Bosna i Hercegovina, Republika Crna Gora, Republika Kosovo i Republika Srbija)

### NN 114/2011 (7.10.2011.), Odluka o imenovanju izaslanice predsjednika Republike Hrvatske za jugoistočnu Europu (Bosna i Hercegovina, Republika Crna Gora, Republika Kosovo i Republika Srbija)

PREDSJEDNIK REPUBLIKE HRVATSKE

2229

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU IZASLANICE PREDSJEDNIKA REPUBLIKE HRVATSKE ZA JUGOISTOČNU EUROPU (BOSNA I HERCEGOVINA, REPUBLIKA CRNA GORA, REPUBLIKA KOSOVO I REPUBLIKA SRBIJA)

ROMANA VLAHUTIN imenuje se izaslanicom predsjednika Republike Hrvatske za jugoistočnu Europu (Bosna i Hercegovina, Republika Crna Gora, Republika Kosovo i Republika Srbija).

Ova Odluka stupa na snagu 1. listopada 2011. godine.

Klasa: 080-02/11-01/06

Urbroj: 71-05-03/1-11-1

Zagreb, 27. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 114/2011-2229
## Odluka o razrješenju zamjenice savjetnika predsjednika Republike Hrvatske za vanjsku politiku za jugoistočnu Europu

### NN 114/2011 (7.10.2011.), Odluka o razrješenju zamjenice savjetnika predsjednika Republike Hrvatske za vanjsku politiku za jugoistočnu Europu

PREDSJEDNIK REPUBLIKE HRVATSKE

2230

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05, 30/10 i 107/11) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU ZAMJENICE SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU ZA JUGOISTOČNU EUROPU

ROMANA VLAHUTIN razrješuje se dužnosti zamjenice savjetnika predsjednika Republike Hrvatske za vanjsku politiku za jugoistočnu Europu.

Ova Odluka stupa na snagu 30. rujna 2011. godine.

Klasa: 080-02/11-01/07

Urbroj: 71-05-03/1-11-1

Zagreb, 27. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 114/2011-2230
## Rješenje Ministarstva gospodarstva, rada i poduzetništva klasa: UP/I-116-01/05-04/05, urbroj: 526-08-03/2-11-10 od 29. rujna 2011. za TEHNO-ATEST do.o.o iz Splita

### NN 114/2011 (7.10.2011.), Rješenje Ministarstva gospodarstva, rada i poduzetništva klasa: UP/I-116-01/05-04/05, urbroj: 526-08-03/2-11-10 od 29. rujna 2011. za TEHNO-ATEST do.o.o iz Splita

MINISTARSTVO GOSPODARSTVA, RADA I PODUZETNIŠTVA

2231

Ministarstvo gospodarstva, rada i poduzetništva na temelju članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08, 116/08 i 75/09) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), po službenoj dužnosti u predmetu TEHNO – ATEST d.o.o. iz Splita, Put Brodarice 6, OIB: 17712891125, donosi

RJEŠENJE

I.

Prestaje ovlaštenje TEHNO – ATEST d.o.o. iz Splita, Put Brodarice 6, OIB: 17712891125, za obavljanje sljedećih poslova zaštite na radu:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-116-01/05-04/05, urbroj: 526-08-05-7 od 20. prosinca 2005. godine.

III.

Ovo rješenje objavit će se u »Narodnim novinama«.

Klasa: UP/I-116-01/05-04/05
Urbroj: 526-08-03/2-11-10
Zagreb, 29. rujna 2011.

Ministar
mr. sc. Đuro Popijač, v. r.

Rješenje, NN 114/2011-2231
## Pravilnik o izmjeni Pravilnika o Mreži za ruralni raz­voj

### NN 114/2011 (7.10.2011.), Pravilnik o izmjeni Pravilnika o Mreži za ruralni raz­voj

MINISTARSTVO POLJOPRIVREDE, RIBARSTVA I RURALNOG RAZVOJA

2234

Na temelju članka 67. stavka 2. Zakona o državnoj potpori u poljoprivredi, ribarstvu i ruralnom razvoju (»Narodne novine« br. 92/10), ministar poljoprivrede, ribarstva i ruralnog razvoja, donosi

PRAVILNIK

O IZMJENI PRAVILNIKA O MREŽI ZA RURALNI RAZVOJ

Članak 1.

U Pravilniku o Mreži za ruralni razvoj (»Narodne novine« br. 86/11) u članku 6., stavak 1. mijenja se i glasi:

»(1) Upravljački odbor ima dvadeset tri (23) člana, a sačinjavaju ga predstavnici:

– Ministarstva (4 člana od kojih je jedan predsjednik Mreže),

– Ministarstva regionalnog razvoja, šumarstva i vodnoga gospodarstva (1 član),

– Ministarstva kulture (1 član),

– Ministarstva zaštite okoliša, prostornog uređenja i graditeljstva (1 član),

– Ministarstva gospodarstva, rada i poduzetništva (1 član),

– jedinica lokalne samouprave – općine (1 član),

– jedinica lokalne samouprave – gradovi (1 član),

– jedinica regionalne (područne) samouprave (1 član),

– obrazovnih i znanstvenih institucija iz područja poljoprivrede i ruralnog razvoja (2 člana),

– Hrvatske poljoprivredne komore (2 člana),

– Hrvatske gospodarske komore (1 član),

– stručnih ustanova u poljoprivredi i ruralnom razvoju (2 člana),

– poljoprivrednih gospodarstava (2 člana),

– lokalnih akcijskih grupa (2 člana),

– regionalnih razvojnih agencija (1 član).«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/285

Urbroj: 525-12-3-0478/11-47

Zagreb, 27. rujna 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 114/2011-2234
## Rješenje kojim se Teofiku Duranu oduzima odobrenje za rad brokera

### NN 114/2011 (7.10.2011.), Rješenje kojim se Teofiku Duranu oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2239

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Teofika Durana iz Osijeka, Naselje V. Nazora 18, za rad brokera, na sjednici održanoj 29. rujna 2011. godine donijela je

RJEŠENJE

1. Teofiku Duranu iz Osijeka, Naselje V. Nazora 18, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 108.

3. Izreka ovog rješenja objavit će se u »Narodnim novinama«.

Klasa: UP/I-451-04/11-07/37

Urbroj: 326-111-11-2

Zagreb, 29. rujna 2011.

Član Uprave
Ivan Vrljić, v. r.

Rješenje, NN 114/2011-2239
## Rješenje kojim se Marinu Kamberu oduzima odobrenje za rad brokera

### NN 114/2011 (7.10.2011.), Rješenje kojim se Marinu Kamberu oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2240

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Marina Kambera iz Koprivnice, Brune Bušića 1a, za rad brokera, na sjednici održanoj 29. rujna 2011. godine donijela je

RJEŠENJE

1. Marinu Kamberu iz Koprivnice, Brune Bušića 1a, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 420.

3. Izreka ovog rješenja objavit će se u »Narodnim novinama«.

Klasa: UP/I-451-04/11-07/21

Urbroj: 326-111-11-03

Zagreb, 29. rujna 2011.

Član Uprave
Ivan Vrljić, v. r.

Rješenje, NN 114/2011-2240
## Rješenje kojim se Vedranu Šternu oduzima odobrenje za rad investicijskog savjetnika

### NN 114/2011 (7.10.2011.), Rješenje kojim se Vedranu Šternu oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

2241

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Vedrana Šterna iz Zagreba, Ogrizovićeva 28b, za rad investicijskog savjetnika, na sjednici održanoj 29. rujna 2011. godine, donijela je

RJEŠENJE

1. Vedranu Šternu iz Zagreba, Ogrizovićeva 28b, oduzima se odobrenje za rad investicijskog savjetnika.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 172.

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/19

Urbroj: 326-111-11-3

Zagreb, 29. rujna 2011.

Član Uprave
Ivan Vrljić, v. r.

Rješenje, NN 114/2011-2241